**ԱՄՓՈՓԱԹԵՐԹ**

**«Հայաստանի Հանրապետության կառավարության 2018 ԹՎԱԿԱՆԻ ՕԳՈՍՏՈՍԻ 9-ի N 898-Ն որոշման մեջ լրացում կատարելու մասին» Հայաստանի Հանրապետության կառավարության որոշման նախագծի**

|  |  |
| --- | --- |
| 1. ՀՀ պաշտպանության նախարարություն | 07.07.2021թ. |
| N ՊՆ/510/2977-2021 |
| 2021 թվականի հունիսի 2-ի Ձեր N ՍՊ/30.1/13422-2021 գրությամբ ներկա­յաց­ված «Հայաստանի Հանրապետության կառավարության 2018 թվականի օգոստոսի 9-ի N 898-Ն որոշման մեջ լրացում կատարելու մասին» Կառավարության որոշման նախագծի քննարկման արդյունքներով առաջարկում ենք որոշման նախագծի 3-րդ կետում «2023 թվականի» բառերը փոխարինել «2022 թվականի» բառերով՝ հաշվի առնելով կարգավորվող հարցի հրատապությունը: | **Չի ընդունվել:**ՀՀ տարածքների միջև հեռավորությունների ճշգրտման և հաստատման համար  ՊՆ-ի կողմից պահանջվող ժամկետը իրատեսական չէ։ Նման սեղմ ժամկետում հնարավոր չէ իրականացնել ՀՀ ողջ տարածով բնակավայրերի միջև հեռավորությունների ճշգրտումները։ |
|  2. ՀՀ ֆինանսների նախարարություն | 15.06.2021թ. |
| N 01/8-5/9417-2021  |
| Դիտողություններ և առաջարկություններ չունի  |  |
|  3. ՀՀ կադաստրի կոմիտե  | 09.06.2021թ. |
| N ՍԹ/4783-2021 |
| 1. Նախագծի 1-ին կետի 1-ին ենթակետում «օրթոֆոտո քարտեզների» բառերը հանել, քանի որ ՀՀ ոչ բոլոր տարածքներն են ծածկված օրթոֆոտոհատակագծերով:

Կադաստրի կոմիտեի գեոպորտալում ներկայացված քարտեզագրական նյութերը և օրթոֆոտոհատակագծերը պրոյեկտված են հարթության վրա, հետևաբար երկու աշխարհագրական օբյեկտների միջև հեռավորությունը չի կարող արտահայտել իրական պատկերը՝ ռելիեֆով և երկրի կորությամբ պայմանավորված: 2. Նախագծի 1-ին կետի 1-ին ենթակետի «Հայաստանի Հանրապետության վարչական տարածքների» բառերը անհրաժեշտ է հստակեցնել՝ նկատի ունենալով այն հանգամանքը, որ վարչական տարածքների մեջ կարող են ընդգրկվել մարզերի, համայնքների և բնակավայրերի վարչական տարածքները: Հստակեցման կարիք ունի նաև հեռավորությունների հաշվարկման հարցը, այն է՝ հաշվարկի համար հիմք է ընդունվելու վարչական տարածքների միջև ուղիղ գի՞ծը, թե՞ ճանապարհը: Միաժամանակ տեղեկացնում ենք, որ Ազգային գեոպորտալի քարտեզագրական համակարգին (<https://gis.e-cadastre.am:8443/arpis/>) հասանելիությունը Տարածքային կառավարման և ենթակառուցվածքների նախարարության համար ապահովված է։ Համակարգում առկա է հեռավորության չափման հնարավորություն։ Բնակավայրերի միջև ինքնաշխատ եղանակով երթուղու որոշման և հեռավորության հաշվարկի հնարավորություն առկա չէ։ | **Ընդունվել է։**Նախագիծը լրամշակվել է: Նշենք, որ տարածքների հեռավորությունը որոշվում է նշված համակարգում առկա կադաստրային քարտեզի միջոցով։Միաժամանակ նշենք, որ ՀՀ բնակավայրերի հեռավորությունների վերաբերյալ առաջ եկած խնդրներին տրվում են ժամանակավոր լուծում՝ կիրառելով ՀՀ կադաստրի Ազգային գեոպորտալի քարտեզագրման համակարգի միջոցով ստացված տարածքները կապող ճանապարհների հեռավորությունների տվյալները։ Նշենք նաև, որ նույնիսկ ռելիեֆը և երկրի կորությունը հաշվի առնելու դեպքում, դրանց տարբերությունը մեծ թիվ չի կազմում և չի կարող էական ազդեցություն ունենալ Որոշման 6-րդ կետով զինծառայողների արձակուրդի անցկացման վայր մեկնելիս և արձակուրդի անցկացման վայրից վերադառնալիս զինծառայողի տրանսպորտային ծախսերի փոխհատուցման չափերի որոշման մեջ, քանի որ 6-րդ կետում նշված հեռավորությունների միջակայքը բավականին շատ է։**Ընդունվել է։**Նախագիծը լրամշակվել է: |
| **4. ՀՀ քաղաքաշինության կոմիտե** | **22.06.2021թ.** |
| **N 01/18/5539-2021**  |
| Դիտողություններ և առաջարկություններ չունի |  |
| **5. ՀՀ արդարադատության նախարարություն** | **08.09.2021թ.** |
| **N /27.3/28089-2021** |
| «Հայաստանի Հանրապետության կառավարության 2018 թվականի օգոստոսի 9-ի N 898-Ն որոշման մեջ լրացում կատարելու մասին» ՀՀ կառավարության որոշման նախագծի (այսուհետ՝ Նախագիծ) կապակցությամբ հարկ ենք համարում նշել, որ Նախագծով առաջարկվող կարգավորումները սահմանելիս՝ անհրաժեշտ է նկատի ունենալ ՀՀ կադաստրի կոմիտեի այն դիտողությունը, համաձայն որի՝ *Կադաստրի կոմիտեի գեոպորտալում ներկայացված քարտեզագրական նյութերը և օրթոֆոտոհատակագծերը պրոյեկտված են հարթության վրա, հետևաբար երկու աշխարհագրական օբյեկտների միջև հեռավորությունը չի կարող արտահայտել իրական պատկերը՝ ռելիեֆով և երկրի կորությամբ պայմանավորված:* Հակառակ պարագայում՝ Նախագծով առաջարկվող՝ ՀՀ կադաստրի Ազգային գեոպորտալի քարտեզագրման համակարգի (այսուհետ՝ Համակարգ) միջոցով բնակավայրերի միջև հեռավորությունների չափման մեխանիզմի ճշգրիտ չլինելը (կամ, որ նույնն է՝ երկու աշխարհագրական օբյեկտների միջև հեռավորության իրական պատկերը չարտահայտելը) կարող է առաջացնել խնդիրներ:Մասնավորապես, փաստացի անցած երթուղու հեռավորությունից պակաս հաշվարկի դեպքում, ինչպես իրատեսական չի դառնում զինծառայողների՝ տրանսպորտային և հանգստի ապահովման սոցիալական երաշխիքի լիարժեք իրագործումը, որի նպատակն է հատուցել արձակուրդի անցկացման վայր մեկնելիս և վերադառնալիս զինծառայողի կատարած ծախսերը, այնպես էլ այդպիսի հաշվարկի հիման վրա իրականացված վարչարարությունը հետագա բողոքարկման վարույթներում բախվելու է անորոշության: | **Չի ընդունվել:**Նշենք, որ Նախագծով ՀՀ տարածքում արձակուրդի անցկացման վայր մեկնելիս և արձակուրդի անցկացման վայրից վերադառնալիս զինծառայողի տրանսպորտային ծախսերի փոխհատուցման համար ՀՀ տարածքների միջև հեռավորությունների հաշվարկների համար ՀՀ բնակավայրերի հեռավորությունների վերաբերյալ առաջ եկած խնդրներին տրվում են ժամանակավոր լուծում՝ կիրառելով ՀՀ կադաստրի Ազգային գեոպորտալի քարտեզագրման համակարգի միջոցով ստացված տարածքները կապող ճանապարհների հեռավորությունների տվյալները։ Նշենք նաև, որ նույնիսկ ռելիեֆը և երկրի կորությունը հաշվի առնելու դեպքում, դրանց տարբերությունը մեծ թիվ չի կազմում և չի կարող էական ազդեցություն ունենալ Որոշման 6-րդ կետով զինծառայողների արձակուրդի անցկացման վայր մեկնելիս և արձակուրդի անցկացման վայրից վերադառնալիս զինծառայողի տրանսպորտային ծախսերի փոխհատուցման չափերի որոշման մեջ, քանի որ 6-րդ կետում նշված հեռավորությունների միջակայքը բավականին շատ է։Բացի այդ ինչպես նշվեց վերևում գեոպորտալի քարտեզագրման համակարգի կիռարումը ժամանակավոր է և գործելու է մինչև ՀՀ ողջ տարածով բնակավայրերի միջև հեռավորությունների ճշգրտումներ իրականացնելու գործընթացի ավարտը։ |